open-index/open-wikipedia-markdown huggingface dataset:
ואלרי אפללו

**ואלרי אפללו** (בשוודית: **Valerie Aflalo**; נולדה ב-7 באוקטובר 1976) היא דוגמנית שוודית.

## ביוגרפיה
אפללו נולדה במאלמה לאם שוודית ואב צרפתי ולה שתי אחיות צעירות, מגיל צעיר התעניינה בתחום האופנה.

בגיל שמונה עשרה החלה לדגמן ועבדה בין היתר עבור ויויאן וסטווד.

ב-2000 היא נבחרה למיס שוודיה 2000 בתחרות שנערכה בסטוקהולם.

היא ייצגה את שוודיה בתחרות מיס תבל 2000.

באותה שנה השתתפה בתוכנית "Fångarna på fortet", משחק טלוויזיה בו ידוענים מתחרים ביניהם באתגרים שונים.

לאחר זכייתה המשיכה לעסוק בדוגמנות והופיעה במספר קטלוגים.

ב-2001 התארחה בתוכנית "Fråga Olle" העוסקת בזוגיות.

היא הגישה ברדיו את התוכנית "NRJ In The Morning".

היא למדה עיצוב אופנה במאלמה ועבדה בפריז אצל המעצב "Renato Nucci".

מ-2005 היא מחזיקה את המותג "Valerie", לעיצוביה ישנם מראה ייחודי המשלבים סגנון שוודי עם סגנון צרפתי.

השחקנית מאלין אקרמן לבשה שמלה שלה בבכורה של הסרט 27 שמלות.

## קישורים חיצוניים

* 

## הערות שוליים

קטגוריה:זוכות מיס שוודיה
קטגוריה:משתתפות בתחרות מיס תבל 2000
קטגוריה:מעצבות אופנה
קטגוריה:שוודיות שנולדו ב-1976
יניב סולומון

**יניב סולומון** (נולד ב-22 בנובמבר 1994) הוא כדורסלן ישראלי המשחק במכבי אשדוד בליגה הארצית. בעבר שיחק בהפועל כפר קאסם בליגה הלאומית. בעמדות הסמול פורוורד והפאוור פורוורד. גובהו 2.00 מטר. הוא החל את דרכו בכדורסל במחלקת הנוער של מכבי ראשון לציון ושיחק במספר קבוצות בליגה הלאומית ובליגת העל וכן בנבחרות הצעירות של ישראל. אחיו של הכדורסלן אור סולומון.

## קריירת משחק

סולומון החל את דרכו בכדורסל במחלקת הנוער של מכבי ראשון לציון. ב-2011 (כאשר שיתף פעולה עם אחיו, אור) וב-2012 זכה עם הקבוצה באליפות הליגה לנוער. ב-2010 שיחק סולומון בנבחרת הקדטים באליפות אירופה שנערכה במונטנגרו, בה סיימה הנבחרת במקום ה-15, וקלע כ-6 נקודות בממוצע למשחק. ב-2011 שיחק (ביחד אחיו) באליפות אירופה לנוער דרג ב' שנערכה, אותה סיימה הנבחרת במקום השביעי וקלע כ-6 נקודות בממוצע למשחק.

ב-2012, במהלך אימון של נבחרת הנוער, נפגע סולומון ברגלו הימנית וקרע את הרצועה הצולבת. הוא חווה פציעה חוזרת שבעה חודשים מאוחר יותר ושוב ב-2014. לקראת סוף עונת 2014/2015 הצטרף סולומון לאליצור יבנה בליגה הלאומית ובחמישה משחקים קלע 6 נקודות בממוצע למשחק. סולומון החל את עונת 2015/2016 באליצור יבנה וקלע כ-16 נקודות בכ-25 דקות בממוצע למשחק. בינואר 2016 עבר סולומון להפועל באר שבע שם קלע כ-6 נקודות בכ-16 דקות למשחק. בעונת 2016/2017 עבר סולומון להפועל רמת גן גבעתיים שם קלע כ-19 נקודות בכ-33 דקות למשחק. סולומון סיים את העונה כמלך הסלים הישראלי של הליגה הלאומית, ונבחר על ידי האתר ספסל לשחקן הישראלי המצטיין של העונה.

סולומון החל את הקריירה שלו בליגת העל בעונת 2017/18 במדי מכבי ראשון לציון וקלע כ-3 נקודות בכ-10 דקות בממוצע למשחק. בעונת 2018/19 שיחק סולומון בעירוני נס ציונה, אך באמצע העונה, לאחר ששותף ב-11 משחקים בלבד, הוא חווה פציעה קשה נוספת ולא שב לשחק עד תום העונה.

בעונת 2023–2022 שיחק סולומון בקבוצת הפועל כפר קאסם מליגה ארצית דרום והעפיל עמה לליגה הלאומית. בעונת 2023/24 שיחק סולומון עם כפר קאסם בליגה הלאומית והעמיד ממוצע של כ-18 נקודות למשחק. ביולי 2024 עבר סולומון למכבי אשדוד בליגה הארצית.

## קישורים חיצוניים
*סטטיסטיקה בקריירה באתר מנהלת הליגה
*סטטיסטיקה בליגה הלאומית  באתר איגוד הכדורסל
*סולומון: “עברתי 3 שנים של גיהנום” באתר איגוד בכדורסל

## הערות שוליים

קטגוריה:כדורסלנים ישראלים
קטגוריה:כדורסלני הפועל כפר קאסם
קטגוריה:כדורסלני אליצור יבנה
קטגוריה:כדורסלני הפועל באר שבע
קטגוריה:כדורסלני הפועל רמת גן
קטגוריה:כדורסלני מכבי ראשון לציון
קטגוריה:כדורסלני עירוני נס ציונה
קטגוריה:כדורסלני מכבי אשדוד
קטגוריה:ישראלים שנולדו ב-1994
חדף ארקטי

**חדף ארקטי** (שם מדעי: *Sorex arcticus*) הוא מין של יונק קטן ממשפחת החדפיים המצוי בטבע באמריקה הצפונית ממזרח קנדה עד לצפון-מזרח ארצות הברית.

חדף זה הוא קרובו של החדף הנודד ומיני הסוג חדף ארך-זנב. הוא קטן יחסית ומגיע לאורך של 10–12 סנטימטרים, ולמשקל 5–13 גרם בלבד. החדף בעל שערות כהות בצבע חום-כהה או שחור מעל גופו, הצלעות חומות בהירות והבטן אפורה בהירה או חומה. הזנב כהה מלמעלה ובהיר יותר מלמטה. זהו חדף המשנה את צבע פרוותו בחורף ללבנה מעט יותר.

חדף זה חי סביב תחומי האזור הארקטי של אמריקה בקנדה מניופאונדלנד ולברדור ועוד מושבות הסמוכות לאוקיינוס האטלנטי עד קוויבק ומערבה עד ליוקון ולנהר מקנזי בדרום. הוא מצוי גם בצפון-מזרח ארצות הברית בדקוטה הצפונית והדרומית, ויסקונסין, מישיגן ומינסוטה. החדף נפוץ באזורי ביצות, ביצות עשבוניות, גדות נהר ואגם וכן בקצוות הטייגה ויערות מחטניים צפוניים. החדף מצוי בתעלות, בין הסבכים לאורך עצים כמו אורן, אשוח, סוף או ערבה וכן בין פרחים גדולים.

החדפים מתרבים בין פברואר לאוגוסט והזכרים נלחמים על נקבות ומתרבים עם כמה שיותר מהן. באזורים הצפוניים עונת הרבייה שלהם קצרה בהרבה. הנקבות ממליטות 4–10 צאצאים (בממוצע 7) המתבגרים במהירות ומגיעים לבגרות כעבור שנה. עם זאת מעל 50% מהם מתים בשנתם הראשונה. תוחלת חייהם בטבע מגיעה ל-18 חודשים.

כמו מרבית החדפים זהו אוכל בשר בעל תיאבון רב. הוא ניזון ממינים שונים של פרוקי-רגליים, חלזונות וחשופיות ולעיתים גם מטרף גדול יותר. לחדפים טורפים מועטים, רובם מינים של ינשופיים.

**תת-מינים**:
* *Sorex arcticus arcticus*
* *Sorex arcticus laricorum*

## קישורים חיצוניים

## הערות שוליים

קטגוריה:בעלי חיים שתוארו ב-1792
קטגוריה:טקסונים שתוארו בידי רוברט קר
קטגוריה:חדפיים
קטגוריה:קנדה: יונקים
בסטן X80

**בסטן X80** (באנגלית: **Besturn X80**) הוא קרוסאובר קומפקטי ומהודר מתוצרת יצרנית הרכב הסינית **Besturn**  חברת בת של החברה הממשלתית **FAW Group**  (בסינית: **第一汽车集团**, שם רשמי: **FAW Group Corporation**) אשר מיוצרת משנת 2013 ועד היום בסין.

המוצרים העיקריים של **FAW Group** הם כלי רכב, אוטובוסים, ומשאיות קלות, בינוניות וכבדות.

## "בסטן X80"

* דגמי "בסטן X80" משווקים מ-16 במאי שנת 2013.
* 5 דלתות.
* 5 נוסעים.
* מנוע קדמי.
* מנוע בנזין.
* 6 רמות גימור.
* תאוצה בין 0–100 קמ"ש היא 12.2 שניות (מנוע 2.0 ליטר).
* תאוצה בין 0–100 קמ"ש היא 10.9 שניות (מנוע 1.8 ליטר, מגדש טורבו).
* מחיר היחידה מדגמי "בסטן X80" נע בין 119,800-181,800 רנמינבי (שנת 2016, בסין).
* מחיר היחידה מדגמי "בסטן X80 ספורט" עמד על 155,800 רנמינבי (פברואר 2017, בסין).

### דגמים
* "בסטן X80" מנוע 1.8 טורבו.
* "בסטן X80" מנוע 2.0.
* "בסטן X80" מנוע 2.3.
* "בסטן X80 ספורט", מגיע עם סורג שחור עם פס אדום, חלונות כהים, מתלה גג שחור, בלמים אדומים.

## תמונות

קובץ:Besturn X80 facelift 002.jpg | "בסטן X80"
קובץ:Besturn X80 facelift 003.jpg| "בסטן X80"
קובץ:Besturn X80 facelift 004.jpg| "בסטן X80"
קובץ:Besturn X80 001 China 2014-04-16.jpg| "בסטן X80"
קובץ:Besturn X80 002 China 2014-04-16.jpg| "בסטן X80"
קובץ:FAW Besturn X80 2.0 Deluxe 2015 (16832915386).jpg | "בסטן X80" דגם "Deluxe", שנת 2015
קובץ:FAW Besturn X80 2.0 Deluxe 2015 (16453126565).jpg | "בסטן X80" דגם "Deluxe", שנת 2015
קובץ:FAW Besturn X80 1.jpg | "בסטן X80"


## ראו גם
* קרוסאובר
* בסטן T77
* בסטן X40
* בסטן B30

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2013
קטגוריה:קרוסאובר
קטגוריה:כלי רכב המיוצרים בסין
לימוד נהיגה

[ממוזער| תלמיד נהיגה מתרגל במזג אוויר חורפי ([רוסיה, 2002)]] 
**לימוד נהיגה** הוא רכישה של ידע ומיומנות בנושאי נהיגה, כהכנה לקבלת רישיון נהיגה. לימוד הנהיגה יכול להתרחש בכיתה, ברכב, באינטרנט, או בכל שילוב של האמצעים הללו. בין נושאי ההוראה חוקי התנועה המקומיים, הפעלת הרכב והכרת חלקיו.

ניתן לחלק את לימוד הנהיגה לשני חלקים:
* לימוד של הידע באופן תאורטי, אם באמצעות חומרי הדרכה כתובים ואם בלימוד בעל פה מפי מורה. בישראל מתבצע הלימוד הזה לרוב בצורה עצמאית. יש להבדיל זאת ממקצוע בשם "זהירות בדרכים" (בארצות הברית driver and traffic safety education), שמלמד ילדים בגילאים צעירים יותר על הסכנות הטמונות בכבישים ועל הדרכים להימנע מהן.
* לימוד מעשי – נסיעה בכלי רכב – המכין את התלמידים למבחן לקבלת רישיון נהיגה. במדינות רבות לימוד נהיגה מעשי מתבצע על ידי מורה שהוכשר לכך. בלימוד זה המורה והתלמיד נוסעים ברכב ייחודי, שבו למורה יש שליטה על מערכות הבלימה (לרוב גם על ההאצה והתמסורת) באמצעות דוושה כפולה, כדי למנוע סכנה בזמן השיעור.

שמאל|ממוזער| מכונית של מורה נהיגה, שעליה מופיע הלוגו של החברה שמטעמה הוא פועל 
בכל מדינה גיל שונה להתחלתו של לימוד הנהיגה המעשי. בארצות הברית, לימוד נהיגה מוצע בדרך כלל לתלמידים בני שש עשרה או שיהיו בני שש עשרה עד סוף תהליך לימוד הנהיגה; בישראל, ניתן להתחיל בלימוד המעשי בגיל 16 ושישה חודשים. לכל מדינה חוקים משלה לגבי רישוי של בני נוער.

לימוד נהיגה מקוון הוא אחת הדרכים הזולות והנוחות ביותר לרכוש ידע על נהיגה. קורסים רבים ללימוד נהיגה זמינים ברשת. לימודים ברשת האינטרנט עשויים להוות תחליף לקורסי למידה חזיתית של כללי הנהיגה ב-13 מדינות, אך הם אינם מחליפים לימודי נהיגה מעשיים ברכב.

ישנם מועדוני מכוניות המנהלים תוכניות חינוך לנהגים, המתמקדות בטיפול במכונית בתנאי נהיגה במהירות גבוהה, ולא בלימוד כללי הכביש. תוכניות אלה, שניתנות לרוב לנהגים מנוסים יותר, שכבר מחזיקים ברישיון נהיגה, מתקיימות בקורסי מרוצי כביש וכוללות הן הדרכה בכיתה והן הדרכה מעשית ברכב.
## ראו גם
*לימוד נהיגה בישראל
*סימולטור נהיגה

## קישורים חיצוניים

* 
* 

## הערות שוליים

קטגוריה:חינוך מקצועי
קטגוריה:נהיגה
צום (כלבו)

**ЦУМ**; ראשי תיבות של "חנות כלבו מרכזית" – Центральный универсальный магазин)
א-נסאאי

**האימאם א-נסאאי** (829 – 915) או בשמו המלא **אבו עבד א-רחמן, אחמד בן שעיב בן עלי בן בחר אל-ח'וראסאני א-נסאאִי** (בפרסית: ابی عبدالرحمن احمد بن شعیب بن علی بن بحر الخراسانی النسائی), היה מוסלמי ממוצא פרסי, שהתמחה באיסוף חדית'.

ספרו המוכר, "סונן א-נסאאי", (בערבית: سنن النسائي) נחשב לאחד מששת אוספי החדית' החשובים ביותר בקרב הסונים.

## חייו
א-נסאאי נולד בניסה, עיר עתיקה בח'וראסאן, בשנת 829. הוא החל לרכוש השכלה כבר בגיל צעיר, ואת מסעותיו בעקבות הידע הוא החל כבר בגיל 15, עם הצטרפותו למומחה בתחום החדית' קוטייבה אבן סעיד. במסעותיו הוא הגיע כמעט לכל חצי האי ערב, לעיראק, כופה, חג'אז, סוריה ומצרים.

## משפחה
אימאם א-נסאאי היה נשוי לארבע נשים, אך עם זאת, בספרי ההיסטוריה מוזכר שהיה לו רק ילד אחד.

## מעמדו
אימאם א-נסאאי זכה למעמד גבוה מאוד בקרב אנשי הדת המוסלמים, ומגדוליהם הוא זכה לשבחים רבים.
* אימאם א-ד'הבי אמר עליו: "בשלוש מאות השנים שלאחר ההג'רה לא היה אדם אחד בעל זיכרון מושלם יותר מזה של א-נסאאי. הוא היה מומחה בתחום החדית', אפילו יותר מאימאם מוסלם, אימאם אבו דאוד, ואבו עיסא (אימאם א-תרמיד'י). הוא היה באותה הרמה של אימאם אל-בוח'ארי".
* תאג' א-דין א-סובכי אמר פעם "שאלתי את השייח' שלנו, א-ד'הבי, 'למי היה זיכרון טוב יותר, למוסלם אבן אל-חג'ג' או לא-נסאאי?' והוא אמר 'לא-נסאאי'. העליתי את זה בפני אבי (תקי א-דין א-סובכּי), והוא אישר את הדברים".
* אבו עלי א-נאיסאבורי אמר "גדול המומחים בחדית' הוא אבו עבד א-רחמן א-נסאאי".
* א-דארקוטני אמר "אבו עבד א-רחמן (א-נסאאי) היה מעל כל המומחים בתחום הזה (החדית') בזמנו".

## ספריו
אימאם אל-נסאאי כתב רבות בחייו. בין יצירותיו ניתן למצוא את הספרים שלהלן:
* "א-סונן אל-כוברא" (בערבית: السنن الكبرى)
* "א-סונן א-צוע'רא" (בערבית: السنن الصغرى)
* "ח'צאאִץ אמיר אל-מוּאְמִנין עלי בן אבי טאלב" (בערבית: خصائص أمير المؤمنين علي بن أبي طالب), ספר העוסק באימאם עלי בן אבי טאלב.
* "פצ'אאִל א-צחאבה" (בערבית: فضائل الصحابة), ספר העוסק בצחאבה.
* "כִּתאב אל-עלם" (בערבית: كتاب العلم, "ספר הידע")

## ראו גם

* אבן חבאן

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוסלמים
קטגוריה:אנשי דת מוסלמים
ישי סוויסה

**ישי סוויסה** (נולד ב-5 באוקטובר 1992) הוא מפיק מוזיקלי, די.ג'יי, קלידן, מלחין וזמר ישראלי.

## ביוגרפיה
ישי אליהו סוויסה הוא בנו של השחקן מאיר סויסה ושל רותי, בתה של הזמרת יפה ירקוני. אחיו הוא הראפר הישראלי מיכאל סוויסה. הוריו התגרשו בילדותו, ולאחר מכן אימו עברה עמו ועם שני אחיו לארצות הברית למספר שנים, לאחר מכן שבו לגור בתל אביב.

בשנת 2012 הוציא שתי גרסות כיסוי לשיריה של סבתו יפה ירקוני, "פרח בר" ו"כל היונים", בהפקתה של קורין אלאל. בשנת 2013, הוציא את סינגל הבכורה שלו, "גן עדן".

ב-2018 סוויסה השתתף בתוכנית גוט טאלנט ישראל בתור דמותו, זמר החתונות "בנאביסר".

ב-2019 הפיק מוזיקלית וניהל אומנותית את אלבומו של רביד פלוטניק, "ועכשיו לחלק האומנותי", מתוכו הסינגל "נתראה בגלגול הבא" שהפיק יחד עם יאיא כהן אהרונוב. האלבום זכה לשבחים רבים. עוד באותה השנה, הוציא את הסינגל "מה זה בכלל משנה", בו השתתפו רביד פלוטניק, אחיו מיכאל סוויסה, עדן דרסו וטל טירנגל.

ב-2020 הפיק מוזיקלית את סרטו של הקומיקאי תמיר בר, "עלייתו ונפילתו של שם טוב האבי", ושיחק בו בתור אבנר, שכנו של שם טוב האבי. מתוך הסרט השירים "סם הרדמה", בו השתתף, שהגיע למקום ה-12 במצעד הפזמונים העברי השנתי של כאן גימל והמקום השישי במצעד השנתי של מאקו ורדיו תל אביב, ו"האזרח הקטן", שהגיע למקום ה-13 במצעד השנתי של מאקו ורדיו תל אביב. סוויסה קיבל על הפקת הפסקול פרס אקו"ם להישג השנה לאלבום.

בספטמבר 2020, השתתף בפרויקט "צו השעה" יחד עם אחיו מיכאל סוויסה והקומיקאי רועי כפרי, וביצעו את השיר "אני אדם פשוט" של סבתו, הזמרת יפה ירקוני.

ביולי 2021 לקח חלק בתור המפיק המוזיקלי ב-Live Session של הלהקה עודד פז והקסדות המבוססת על שירים מהסדרה הפיג'מות והמשיך להופיע איתם על הבמות גם לאחר מכן. בספטמבר של שנה זו יצא אלבומו של רביד פלוטניק, "תוך כדי תנועה" אותו הפיק.

במאי 2023 יצא אלבומה של יסמין מועלם, "אין עולם", בהפקתו המוזיקלית.

באוגוסט הוציא יחד עם אחיו, מיכאל סוויסה את אלבומם המשותף, "מיטת קומותיים". ובספטמבר 2024 הוציאו יחד את השיר "מרגלית"

בינואר 2025 יצא אלבומו של רביד רביד פלוטניק, "הדרך לשביל הזהב", שאת הפקתו הוביל סוויסה. ב-8 ביוני הפיק את השירים של ליעד מאיר "בן אדם" ו-"עומר אדם" באלבום "פרחים ונגחות".

## חיים אישיים
סוויסה בזוגיות עם שדרנית הרדיו שיר הדס מאיר. ב-22 בנובמבר 2025 השניים התארסו. 

סוויסה מתגורר במרכז תל אביב.

## דיסקוגרפיה

### אלבומי אולפן

* 2023: מיטת קומותיים (ביחד עם מיכאל סוויסה)

### סינגלים

* 2019: "מה זה בכלל משנה" (בהשתתפות עדן דרסו, מיכאל סוויסה, רביד פלוטניק וטל טירנגל)
* 2023: "שיש" (ביחד עם מיכאל סוויסה)

## קישורים חיצוניים
*
*

## הערות שוליים

קטגוריה:מלחינים ישראלים
קטגוריה:קלידנים ישראלים
קטגוריה:מפיקים מוזיקליים ישראלים
קטגוריה:זמרים ישראלים
קטגוריה:מוזיקאים ישראלים
קטגוריה:ראפרים ישראלים
קטגוריה:משתתפי גוט טאלנט ישראל
קטגוריה:זוכי פרס אקו"ם
קטגוריה:תקליטנים ישראלים
קטגוריה:תל אביב-יפו: אישים
קטגוריה:ישראלים שנולדו ב-1992
לב זהב (שיר של שרית חדד)

"**לב זהב**" הוא סינגל מתוך אלבומה החמישי של הזמרת-יוצרת הישראלית שרית חדד, "חוק החיים", שיצא לאור בשנת 1998. השיר יצא לאור במאי 1998 על ידי חברת התקליטים אבי גואטה הפקות בע"מ.

## רקע וכתיבה
השיר נכתב והולחן על ידי דני שושן, והופק על ידי שי ראובני, שהפיק לחדד במהלך הקריירה שלה עשרות שירים ואלבומים נוספים. השיר היה אחד מלהיטיה הגדולים ביותר של שרית חדד באותה תקופה.

בשנת 2011, עלה השיר לערוץ היוטיוב של שרית חדד.

## השיר ואסון אולמי ורסאי

במאי 2001 אירע אסון אולמי ורסאי, בו רצפת אולם האירועים, שבו התקיימה חתונה, קרסה והביאה למותם של 23 איש ומעל 300 פצועים. השיר "לב זהב" הושמע בזמן קריסת הרצפה; וכאשר שמעה על כך חדד, החליטה כי לא תשוב לבצע את השיר בהופעותיה.

למרות החלטתה של שרית חדד לא לשוב ולבצע את השיר, זמרים אחרים ממשיכים לבצע את השיר הזה בטענה כי "יש לעשות הפרדה בין שיר לבין אסון" ו"השיר לא גרם לקריסת הרצפה".

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי דני שושן
קטגוריה:שירים שהולחנו על ידי דני שושן
קטגוריה:שירים שהופקו על ידי שי ראובני
רסלמניה 32

**רסלמניה 32** היה אחד מאירועי השלם וצפה של ארגון ההיאבקות האמריקאי ה-WWE. האירוע כלל את שני המותגים (Raw וסמאקדאון) ונערך ב-3 באפריל 2016, באצטדיון AT&T שבארלינגטון, טקסס. האירוע היה האירוע ה-32 בסדרת אירועי רסלמניה.

## הפקה
### רקע

רסלמניה נחשב לאירוע הדגל של ה-WWE. ב-13 באוקטובר 2015, חבילות טיולים לאירוע החלו להימכר; כרטיסים הוצעו למכירה ב-6 בנובמבר 2015, כשמחירו של כרטיס בודד נע בין 18 דולר ל-2,360 דולר. רסלמניה 32 היה הרסלמניה השלישית שנערך במדינת טקסס, שאירחה בעבר את רסלמניה 17 ורסלמניה 25.

ברסלמניה 32 הגיעו מספר שיא של צופים של 101,763 שיא של כל הזמנים במופעי רסלמניה ושבר את השיא הקודם שעמד על 93,000 אלף צופים ברסלמניה 3. יש אנשים הטוענים שה-WWE שיקרו לגבי מספר הצופים ומספר הצופים האמיתי שהגיע לאירוע הוא עומד על 78,000.

## תוצאות

## קישורים חיצוניים

* 

## הערות שוליים

קטגוריה:אירועי שלם וצפה של ה-WWE בשנת 2016
קטגוריה:אירועי רסלמניה
קטגוריה:2016 בארצות הברית
אומגה (אי, אנטארקטיקה)

**האי אומגה** (באנגלית: **Omega Island**) הוא אי, שנמצא בסמוך מדרום לאי אטא שבאיי מלכיאור בארכיפלג פאלמר, שלמול חוף חצי האי האנטארקטי שבאנטארקטיקה.  

אורכו של האי 3.7 קילומטרים. 

## היסטוריה
### גילוי האי
האי התגלה על ידי משלחת החקר הגרמנית בפיקודו של אדווארד דאלמאן. דאלמאן לא נתן לאי שם.

האי התגלה מחדש ומופה באופן גס על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי. לימים התברר כי האי שכונה על ידי שארקו "האי מלכיור" ( Île Melchior) הוא למעשה שני איים - האי אטא והאי אומגה, והשם מלכיאור הפך לשמה של קבוצת האיים כולה. 

קבוצת איי מלכיאור, ובהם גם האי אומגה, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי.

האי מופה פעמים נוספות על ידי משלחות ארגנטינאיות ב- 1942, ב-1943 וב-1948. 

### מקור השם
בדומה לאיים אחרים באיי מלכיאור, לאי ניתן שם מהאלפבית היווני והוא נקרא על שם האות אומגה, על ידי משלחות המיפוי הארגנטינאיות.

## קישורים חיצוניים
* האי אומגה באתר הסקר הגאולוגי של ארצות הברית
* האי אומגה באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית, וזמני זריחה ושקיעה, עבור האי אומגה
* נתוני מזג אוויר נוכחיים עבור האי אומגה

## הערות שוליים

אומגה
איתן זליגר

**איתן זליגר** (נולד ב-1971) הוא איש יחסי ציבור ותקשורת ישראלי בעלים ושותף במשרד "זליגר שומרון תקשורת".

היה בעבר חבר פאנל בתוכנית "הפטריוטים" בערוץ 20 וסגן עורך העיתון מקור ראשון.

## ביוגרפיה
זליגר גדל ביישוב מרכז שפירא ולמד בישיבת בני עקיבא אור עציון. בכיתה יב למד בתיכון אפלמן בדימונה במסגרת פרויקט שמיניסטים לעיירות פיתוח (של"פ) של תנועת בני עקיבא.

בלימודיו באוניברסיטה היה חבר תא "גלעד אביב" של הליכוד והיה מראשי מאבק הסטודנטים ב-1998, עם גילה גמליאל, ארז אשל ויואב הלר, שכלל שביתת רעב ארוכה והפגנות.

זליגר הוא בוגר תוכנית העמיתים של ארגון מעוז וחבר רשת מעוז.

עד שנת 2003 היה סגן עורך העיתון "מקור ראשון", ועוד לפני כן שימש כדובר ועדת החינוך והתרבות של הכנסת.

החל משנת 2003 איתן זליגר הוא בעלים ושותף, עם אמנון שומרון, במשרד "זליגר שומרון תקשורת", המעניק שירותי אסטרטגיה ותקשורת לארגונים ציבורים ופוליטיים. משמש כיועץ האסטרטגי של תנועת הנוער בני עקיבא, בית החולים הדסה וניהל עבור ארגון רבני צהר את קמפיין "חוק צהר" לפתיחת אזורי הרישום להרשמה לנישואין ואת מיזם הכשרות של צהר.

החל משנת 2016 היה חבר פאנל קבוע במשך כמה שנים בתוכנית “הפטריוטים” בערוץ 20 לצד ינון מגל לצד אראל סגל, קלמן ליבסקינד, יריב אופנהיימר, אינו חבר פאנל לפחות משנת 2020

זליגר גם שימש מגיש מחליף של התוכנית "ריקלין ושות'" והאולפן הפתוח, בערוץ 20.

זליגר נשוי לנטליה ולהם ארבע בנות. הם מתגוררים במזכרת בתיה.

זליגר גם היה בצוות ההקמה של בית הספר קשת במזכרת בתיה, המשותף לדתיים וחילוניים שם גם לומדות בנותיו.

זליגר הוביל את הקמת "נבחרת השבת" ואת שינוי תקנת התקצוב לאגודות ספורט שיתנו אפשרות לשומרי שבת להתחרות באופן שוויוני.

לקראת הבחירות לכנסת העשרים וארבע החל לכתוב פרשנות פוליטית בעיתון גלובס.

בשנת 2022, הפך להיות חלק ממייסדי תנועת הרבעון הרביעי ביחד עם אורי הרמן, אלה רינגל וד"ר יואב הלר.

זליגר תומך בהקמת ועדת חקירה ממלכתית לחקירת טבח שבעה באוקטובר. הוא השתתף בוועדת חקירה לאומית, מטעם חזון לאומי.

## קישורים חיצוניים

* ביוגרפיה, באתר מעוז
* איתן זליגר, באתר ערוץ 7
* איתן זליגר, באתר סרוגים
* איתן זליגר, באתר כיפה
* איתן זליגר, ברשת 13
* איתן זליגר, באתר ערוץ 20
* 

## הערות שוליים

קטגוריה:עורכי עיתונים ישראלים
קטגוריה:חברי רשת מעוז
קטגוריה:יחצ"נים ישראלים
קטגוריה:מזכרת בתיה: אישים
קטגוריה:ישראלים שנולדו ב-1971
דורניה דו 27

**דורניה דו 27** (המכונה בחיל האוויר הישראלי **דרור**) הוא מטוס קל רב שימושי מתוצרת גרמניה. המטוס תוכנן על ידי קלוד דורניה ויוצר בתחילה על ידי חברת Construcciones Aeronáuticas S.A בספרד, בשל מגבלות שהטילו בעלות הברית על גרמניה לאחר מלחמת העולם השנייה. ס"ה יוצרו כ-700 מטוסים.

ב-1964 נכנס המטוס לשימוש בחיל האוויר הישראלי ונחשב לאחד המטוסים החשובים למשימות תצפית וסיור. למטוס יכולת בהמראה ונחיתה במסלולים קצרים. בשל יכולותיו, חיל האוויר עשה בו שימוש רב במשימות של קישור בין יחידות שונות, אליהן הגישה הייתה בעייתית. המטוס יצא משירות ב-1981 וחלק מהמטוסים שהיו לחיל האוויר נמכרו למדינות אחרות. במטוס 6–8 מושבים.

## קישורים חיצוניים

* המטוס באתר חיל האוויר
* 

קטגוריה:מטוסי תובלה וקישור של חיל האוויר הישראלי
קטגוריה:מטוסים קלים
קטגוריה:כלי טיס גרמניים
מלא בעצמי

**מלא בעצמי** הוא המיקסטייפ הראשון של הראפר מיכאל סוויסה. המיקסטייפ יצא לאור ב-12 במאי 2018.

המיקסטייפ כולל 10 רצועות שהופקו על ידי אורי שוחט, בוי אצ'י, לאבה דום, יאנג הפנר ואקספנסיב בראדר.

במיקסטייפ מתארחים טל טירנגל, מייק מושון, לאבה דום, קיד קופר, מילקי מיין, יאנג הפנר וג'ני פנקין.

המיקסטייפ יצא שנתיים לאחר יציאת אלבום הבכורה של סוויסה, #סוויסהלנצח.

## רשימת רצועות

## קישורים חיצוניים

* 

## הערות שוליים

קטגוריה:מיקסטייפים מ-2018
קטגוריה:אלבומי מיכאל סוויסה
קטגוריה:אלבומי בכורה: מיקסטייפים
קטגוריה:מיקסטייפים בעברית
קטגוריה:אלבומים שהופקו על ידי אורי שוחט
בסטן B30

**בסטן B30** (באנגלית: **Besturn B30**) היא מכונית משפחתית גדולה מתוצרת יצרנית הרכב הסינית **Besturn**  חברת בת של החברה הממשלתית **FAW Group**  (בסינית: **第一汽车集团**, שם רשמי: **FAW Group Corporation**) אשר מיוצרת משנת 2015 ועד היום.

המוצרים העיקריים של **FAW Group** הם כלי רכב, אוטובוסים, ומשאיות קלות, בינוניות וכבדות.

## "בסטן B30"

* 4 דלתות.
* 5 נוסעים.
* מנוע קדמי.
* סוגי מנועים: מנוע בנזין, מנוע חשמלי.
* סוג הנעה: הנעה קדמית.
* קיבולת מכל דלק - 50 ליטר (דגם 1.6 ליטר מנוע בנזין).
* תאוצה בין 0–100 קמ"ש היא 11.9 שניות (דגם 1.6 ליטר מנוע בנזין).
* מחיר היחידה מדגמי "בסטן B30" נע בין 72,800-92,800 רנמינבי (נובמבר 2015, בסין).

### דגמים
* "1.6" - מנובמבר 2015, מנוע בנזין.
* "B30 EV" - מאוקטובר 2017, מנוע חשמלי עם סוללה חשמלית בעלת הספק של 24.8 קילוואט, טווח של 230 ק"מ במהירות שיוט של 60 קמ"ש. המהירות המרבית הגיעה ל-140 קמ"ש.

## תמונות

קובץ:Besturn B30 China 2016-04-07.jpg | "בסטן B30"
קובץ:Besturn B30 rear.jpg | "בסטן B30"
קובץ:Besturn B30 4 China 2016-04-07.jpg | "בסטן B30"
קובץ:Besturn B30.jpg| "בסטן B30"


## ראו גם
* קרוסאובר
* בסטן T77
* בסטן X40
* בסטן X80

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2015
קטגוריה:מכוניות משפחתיות גדולות
קטגוריה:מכוניות חשמליות
קטגוריה:כלי רכב המיוצרים בסין
Summertime Sadness

"**Summertime Sadness**" (בעברית: "**עצב הקיץ**") הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבומה, *[[Born to Die]]*. השיר יצא לאור ב-22 ביוני 2012, כסינגל הרביעי מתוך האלבום, על ידי חברת התקליטים אינטרסקופ רקורדס.

השיר הגיע למקום הראשון במצעד הרשמי שבפולין.

## רקע וכתיבה
השיר נכתב על ידי לנה דל ריי ביחד עם ריק נואלס, הולחן על ידי נואלס והופק על ידי אמיל הייני, נואלס ודרים קאראגולו. השיר הוא שיר בסגנון הטריפ הופ, אשר משלב בתוכו גם את סגנון הפופ, המאפיין שירים נוספים מתוך האלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-305 מיליון השמעות.

## רשימות כל הזמנים

## וידאו קליפ
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-20 ביולי 2012. בקליפ ניתן לראות סצנות שונות בהן נראית דל ריי כשהיא נוסעת, צוחקת וכדומה. שנה לאחר מכן, העלתה דל ריי לערוץ יוטיוב נוסף שלה את אותו הקליפ של השיר.

נכון לאפריל 2020, מונה הצפיות של שני הקליפים כאחד, עומד על כ-530 מיליון צפיות.

## מיקומי שיא

## נתוני מכירות

## רמיקס

לאחר כמה חודשים מצאתו של השיר כסינגל, הוציאה לנה דל ריי ביחד עם התקליטן סדריק ג'רוואה את הרמיקס הרשמי של השיר, אשר יצא כסינגל שלא מתוך אלבום ב-11 ביולי 2013, על ידי חברת התקליטים ספינינג רקורדס.

הרמיקס של השיר זכה להצלחה בינלאומית ואף הצליח להגיע אל המקום השישי במצעד הבילבורד הוט 100.

### מיקומי שיא

#### מצעדי סוף שנה

## וידאו קליפ
ב-17 ביולי 2013, ארבעה ימים לאחר צאתו הרשמית של הרמיקס כסינגל, הועלה האודיו שלו לערוץ היוטיוב של ספינינג רקורדס. תחילה, לא זכה הרמיקס להצלחה, אך במרוצת השנים צבר עשרות מיליוני צפיות.

נכון לאפריל 2020, מונה הצפיות של הקליפ עומד על למעלה מ-140 מיליון צפיות.

## גרסאות כיסוי
הזמרת האמריקאית מיילי סיירוס ביצעה גרסת כיסוי לשיר כחלק מ"BBC Radio1's Live Lounge". לגרסתה של סיירוס יש כ-56 מיליון צפיות ביוטיוב.

### מיקומי שיא

### נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי אמיל הייני
קטגוריה:שירי להט"ב
קטגוריה:שירי לפידים
קטגוריה:שירים על בדידות
קטגוריה:שירים על דכדוך
קטגוריה:שירים על הקיץ
קטגוריה:שירים על התאבדות
קטגוריה:שירים על כאב לב
קטגוריה:בלדות פופ
קטגוריה:שירי טריפ הופ
קטגוריה:שירי יורודאנס
קטגוריה:סינגלים שהגיעו למקום הראשון בפולין
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
תנה (קומיקס)

**תנה** (באנגלית: **Thena**) היא דמות בדיונית של גיבורת-על חייזרית המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Eternals #5* מנובמבר 1976, ונוצרה על ידי הכותב והמאייר ג'ק קירבי.

תנה היא בתו הבכורה של מלך הנצחיים זוראס, שנולדה בשם אזורה על שמו, וגדלה במושבת הנצחיים באולימפיה, יוון. כאשר האלים האולימפיים הגיעו ליוון ונפגשו עם הנצחיים, שתי הקבוצות הבחינו בדמיון בין זוראס ואזורה, לבין זאוס ואתנה. בהסכם בין שתי הקבוצות הוסכם כי הנצחיים ישמשו כנציגיהם של האלים האולימפיים עלי אדמות, ושמה של אזורה שונה בצו מלכותי לתנה מטרה לחזק את הדמיון בינה לבין האלה אתנה. היות שהשנים שעברו טשטשו את הדמיון בין שתי הקבוצות, תנה נחשבה בידי תושבי יוון לאלה היוונית עצמה, והיא טוענת שהעיר אתונה נבנתה לכבודה. תנה גדלה כלוחמת ומלומדת, ובהרפתקאותיה נדדה ברחבי העולם. בבבל נתקלה תנה במנהיג הסטיות, שר המלחמה קרו, שחס על חייה. למרות הקונפליקט ומערכת היחסים העוינת בין הנצחיים לסטייה פתחו תנה וקרו רגשות זה כלפי זה, אך נפרדו כאויבים בתום ביקור במושבת הסטיות בלמוריה. 

במהלך השנים חיה תנה לצד בני האדם במסווה, לאחר שהחליטו הנצחיים והסטיות לא לחשוף את עצמם לבני האדם עד לבואם הרביעי של גזע השמימיים. ההסכם הופר במהלך מלחמת העולם השנייה, כאשר קרו סייע ומימן ארגונים כמו גרמניה הנאצית, מדינות הציר וארגוני פשע שונים במטרה לזרוע כאוס למטרות והסוחןץ. תנה הייתה זו שייעצה לזוראס לשלוח את מאקארי לטפל בבעיה, תחילה תחת מסווה האל מרקורי, ולאחר מכן כגיבור-העל "הוריקן". מפגש נוסף בין תנה לקרו במהלך מלחמת וייטנאם הוביל לקיום יחסי מין ולהריונה של תנה, שהעבירה את התאומים לרחמה של אישה אנושית כדי להסתיר את המעשה מבני עמה. אותם התאומים גדלו כאנושיים, אך הייתה להם היכולת להתמזג לכדי ישות אחת בשם "המלאך האפל" והם למדו בהמשך על מוצאם האמיתי והצטרפו לאביהם.

בואם הרביעי של השמימיים הוביל למתקפה של הסטיות על בני האדם ולעימות נוסף בין קרו ותנה, שהייתה זו שקיבלה את ההחלטה לחשוף את קיום הנצחיים לבני האדם. בחשש שפסיקתם של השמימיים תביא לחורבן כדור הארץ, הוביל זוראס את הנצחיים ותור למתקפה על בסיס השמימיים בדרום אמריקה, אך נהרג בתהליך. לאחר מותו ועזיבתם של נצחיים רבים את כדור הארץ, הוכתרה תנה כ"נצחית העליונה", מנהיגת הנצחיים בכדור הארץ. אולם, הטראומה שספגה ממותו של אביה ושתל מוחי שהשתיל בה קרו הביאו את תנה לקרב מול איקריס, בסופו התפייסה והעבירה לו את תואר ואחריות המנהיגות. מאוחר יותר איבדה תנה את כל זכרונותיה וכוחותיה, כחלק משינוי המציאות בידי הנצחי ספרייט, הקימה משפחה אנושית והחלה לעבוד כחוקרת בתעשיות סטארק. אחרי שניצלה בידי איירון מן במהלך מלחמת האזרחים ביקום מארווול החלה תנה לסבול מחלומות על עברה, שהגיעו לשיא כאשר זכרונותיה וכוחותיה חזרו אליה. בתום ויכוח ממושך עם זוראס הקם לתחייה ואיקריס, הורשתה תנה לחיות עם בנה האנושי במושבת הנצחיים עד למותו בגיל מבוגר.

את דמותה בסרט הלייב אקשן "נצחיים" מגלמת השחקנית אנג'לינה ג'ולי.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:חוצנים בקומיקס
קטגוריה:דמויות מתוך קומיקס
Young and Beautiful

**Young and Beautiful** (בעברית: **צעירה ויפה**) הוא סינגל שהוקלט על ידי הזמרת-יוצרת האמריקאית לנה דל ריי, מתוך פסקול הסרט "גטסבי הגדול". השיר יצא לאור ב-23 באפריל 2013, כסינגל הראשון מתוך הפסקול.

השיר הגיע למקום ה-22 במצעד הבילבורד הוט 100.

## רקע וכתיבה
השיר נכתב על ידי לנה דל ריי ביחד עם ריק נואלס, והופק על ידי נואלס, אל שוקס ודניאל הית'. לשיר יצאה גרסה נוספת אותה העלתה לנה דל ריי לערוץ היוטיוב שלה. הגרסה נצפתה בכלמעלה מחמישה מיליון פעמים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-420 מיליון השמעות.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-10 במאי 2013, כמה ימים לאחר צאתו כסינגל. בקליפ ניתן לראות את דל ריי שרה את השיר, תוך שהיא דומעת ותזמורת גדולה מנגנת יחד איתה.

נכון לאפריל 2020, מונה הצפיות של הקליפ עומד על למעלה מ-390 מיליון צפיות.

## רמיקס
לאחר כמה חודשים מצאתו של השיר כסינגל, הוציאה לנה דל ריי ביחד עם התקליטן סדריק ג'רוואה את הרמיקס הרשמי של השיר, אשר יצא כסינגל שלא מתוך אלבום ב-29 באוקטובר 2013, על ידי חברת התקליטים ספינינג רקורדס.

הרמיקס של השיר זכה להצלחה בינלאומית ואף הצליח להגיע אל המקום ה-22 במצעד הבילבורד הוט 100.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
קטגוריה:וידאו קליפים שבוימו על ידי סופי מולר
קטגוריה:שירים מסרטי קולנוע
קטגוריה:שירי לפידים
קטגוריה:בלדות פופ
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
סורת מרים

**סורת מרים** (בערבית: سورة مريم) היא פרק (סורה) מספר 19 בקוראן, והיא מכילה 98 פסוקים. היא נקראה על שמה של מרים, אמו של עיסא (ישו), אשר סיפורה מוזכר בפסוקים 16–34 בפרק.

## תחילת הסורה
הפסוק הראשון של סורת מרים מורכב מחמש אותיות ערביות: כאף.הא.יא. עין. צאד (كهيعص). הפסוק הזה מהווה סוגיה מסתורית עבור רוב פרשני הקוראן, מפני שחמש האותיות הללו אינן מרכיבות אף מילה ידועה או שם ידוע. בתפסיר אל-ג'לאלין נאמר בדבר הפסוק הזה "רק אללה יודע למה הוא התכוון בזה". עבד אללה אבן אל-עבאס, שהיה מהצחאבה ומגדולי פרשני הקוראן, אמר שהמילה המופיעה בפסוק הזה היא למעשה מילה המכילה כמה משמותיו ותכונותיו של אללה, בעוד שאחרים אמרו שהוא שם משמותיו של הקוראן, או שבועה של אללה.

## אזכור של נביאים
מלבד מרים, מוזכרים בסורת מרים מספר נביאים נוספים.
* בפסוק 2 מוזכר זכריה, אביו של יוחנן: "זכר רחמי ריבונך על עבדו זכריה"
* בפסוק 7 מוזכר הנביא יוחנן: "הוי, זכריה! הנה אנו מבשרים לך על בן ושמו יהיה יוחנן, שם שלא ניתן לאף אחד קודם לכן".
* בפסוק 34 מוזכר ישוע בן מרים: "זהו ישוע בן מרים, דבר הצדק אשר עליו נמצאים במחלוקת".
* בפסוק 41 מוזכר אברהם: "והזכר בספר את אברהם, אכן הוא היה צדיק ונביא".
* בפסוק 49 מוזכרים יצחק ויעקב: "וכאשר התרחק מהם וממה שהם עובדים מלבד אללה, הענקנו לו את יצחק ויעקוב, ועשינו את שניהם לנביאים".
* בפסוק 51 מוזכר משה: "והזכר בספר את משה, אכן הוא היה טהור, והיה שליח ונביא".
* בפסוק 53 מוכר אהרן: "והענקנו לו ברחמינו את אחיו אהרון הנביא"
* בפסוק 54 מוזכר ישמעאל: "והזכר בספר את ישמעאל, אכן הוא היה צדיק שמקיים את הבטחותיו והיה שליח ונביא".
* בפסוק מספר 56 מוזכר חנוך: "והזכר בספר את חנוך, אכן הוא היה צדיק ונביא"
* בפסוק 58 מוזכרים אדם ונוח: "אלה אשר העניק להם אללה מחסדו מקרב הנביאים, מזרע אדם ומאלה אשר נשאנו עם נוח, ומזרע אברהם וישראל, ומאלה אשר הדרכנו ובחרנו. בהיקרא לפניהם אותות הרחמן, הם היו נופלים בסגידה ובוכים"?

## קישורים חיצוניים

## הערות שוליים

מרים
Tell Me I'm Pretty

***Tell Me I'm Pretty*** (מאנגלית: **תגיד לי שאני יפה**) הוא אלבום האולפן הרביעי של להקת הרוק האמריקאית Cage The Elephant. הוא הוצא לאור ב-18 בדצמבר 2015, והוכרז באופן מקוון ב-5 באוקטובר 2015. האלבום הוקלט באביב 2015 בסטודיו איזי איי סאונד, שנמצא בנאשוויל, טנסי. מאט שולץ, סולן הלהקה, אמר על הקלטת האלבום: "בהקלטה זו רצינו להיות שקופים יותר. רצינו להביע את הרגש שבכל שיר, ולהיות נאמנים לכל תגובה רגשית שהשיר עלול לעורר".

ב-29 באוקטובר 2015, הלהקה הוציאה את הסינגל הראשון מתוך האלבום, "Mess Around", המלווה בקליפ מוזיקלי שנוצר מלקט קטעים מתוך הסרט "מסע אל הירח" ומסרטים נוספים של ז'ורז' מלייס. שני שירים נוספים, "Trouble" ו-"Too Late To Say Goodbye", פורסמו להורדה לפני יציאת האלבום. הסינגל השני "Trouble" נשלח לתחנות רדיו אלטרנטיביות ב-26 באפריל 2016. האלבום זכה בפרס אלבום הרוק הטוב ביותר בטקס פרסי גראמי ה-59.

## הקלטה
Cage The Elephant גייסו את דן אורבך מהצמד The Black Keys כדי להפיק את האלבום. מאט מתאר את דן כ-"תגובתי" ונותן ללהקה מקום לבקר את עצמה, בנוסף הוא מעודד אותה להשתמש בטיוטות הווקאליות ובהקלטות הראשונות.

## הלחנה
הסינגל הראשון, "Mess Around", ספג בהתחלה ביקורת קשה על כך שהוא נשמע דומה מדי לחומר של The Black Keys; עם זאת, לאחר שהשיר "Trouble" יצא בשמיעה מקדימה בנובמבר, אמר הסולן מאט שולץ לעיתון המקוון אלטרנטיב ניישן: "... השירים כל כך מגוונים, שאני לא מרגיש ששיר כלשהו מייצג את האלבום כולו, זה מרגיש קצת כאילו לכל צליל ישנה אישיות משלו". מאט אמר גם כי הלהקה הושראה מסגנונו האקלקטי והמשתנה מתמיד של דייוויד בואי.

## ביקורת
Tell Me I'm Pretty קיבל בעיקר ביקורות חיוביות ממבקרי מוזיקה. על פי אוסף הביקורות Metacritic, ציון הביקורות הממוצע של האלבום ממבקרים הוא 73/100, מבוסס על 16 ביקורות. במגזין המוזיקה הקנדי, Exclaim!, כתב דניאל סילבסטר על הסולן מת'יו שולץ: "קלע למטרה מבחינה לירית וקולית, והזמין את המאזינים לעולם טעון הרגש והכנה ש-Cage The Elephant מאכלס".

Tell Me I'm Pretty זכה בפרס אלבום הרוק הטוב ביותר בטקס פרסי גראמי ה-59, ב-12 בפברואר 2017.

## רשימת שירים

## צוות
הצוות כפי שמופיע בהערות השוליים על אריזת האלבום.
;Cage The Elephant
* מאט שולץ - שירה, גיטרה אקוסטית
* בראד שולץ - גיטרת קצב
* דניאל טיצ'נור - גיטרת בס
* ג'ארד צ'אמפיון - תופים
;מוזיקאים נוספים
* דן אורבך - גיטרת מקצב, קלידים, שירת ליווי
* ניק בוקרת' - גיטרה מובילה, שירת ליווי
* מתן מינסטר - קלידים, שירת ליווי, כלי הקשה
;הפקה
* דן אורבך − הפקה, עיבוד
* אירה צ'רנובה − צילום
* אמילי דאביס − עיצוב אומנותי
* קולין דופויס − מהנדס
* טום הלמהירסט − ערבול סאונד (מיקסינג)
* מייגאן פולי − ניהול אומנותי אמנותי
* בריאן לוסי - ניצוח
* מוזס מורנו − סטיילינג
* ג'ולייט בוש שולץ − עיצוב נוסף, צילום נוסף
* מאט שולץ − ניהול אומנותי
* קאנה סטיוארט − מעצב גרפי ראשי
* דני טומשאק - הפקה משנית

## מיקומי שיא

## קישורים חיצוניים

## הערות שוליים

קטגוריה:זוכי פרס גראמי לאלבום הרוק הטוב ביותר
קטגוריה:אלבומי חברת RCA רקורדס
קטגוריה:אלבומים באנגלית
קטגוריה:אלבומי Cage The Elephant
צום (קייב)

**צום** (באוקראינית/רוסית: **ЦУМ**; ראשי תיבות של "חנות כלבו מרכזית" - Центральный универсальный магазин) היא חנות כלבו גדולה (כ-9,000 מ"ר שטחי מסחר) במרכז קייב, בירת אוקראינה. מבנה החנות, בגובה שבע קומות ובצורת L ניצב בפינת רחוב חרשצ'אטיק, רחובה הראשי של הבירה, והרחוב הקרוי על שם בוגדן חמלניצקי (בתקופת ברית המועצות נקרא רחוב לנין). הבניין מהווה דוגמה לאדריכלות אר דקו.

## היסטוריה
במקום בו ניצבת החנות היו במאה ה-19 שתי אחוזות שהשתייכו לאזרחים אוסטרו-הונגרים. בשנת 1931 החליטו שלטונות ברית המועצות להקים במקום בניין משרדים ("בית המוסדות"). ב-1933 הוסבה תוכנית המבנה למגורים, אך מיד לאחר מכן, בשנת 1934, הוחלט על העברת בירת הרפובליקה הסובייטית הסוציאליסטית האוקראינית מחרקוב לקייב ולפיכך נדרשו בעיר שטחים למבני שלטון. בית המידות שהלך ונבנה תוכנן להיות מרכז ההוצאה לאור הממשלתית וזכה לשם "בית הספר" (Дома книги). בראשית 1935 שונה שוב ייעוד המבנה והוא נמסר ליוּקוֹאוֹפִּילְקָה - האיגוד המרכזי של ארגוני הצרכנים של אוקראינה - הקואופרטיב המרכזי (בדומה ל"משביר"). המאבק בין אדריכלים ואידאולוגיים מפלגתיים לגבי חזית המבנה גרמה להריסת כל החזית הישנה ובנייתה מחדש ב"רוח סטליניסטית". החנות נפתחה לראשונה לציבור ב-1 במאי 1939.

החנות תפקדה כמעט עד להפסד הסובייטי בקרב קייב (1941) וכניסת כוחות הכיבוש הגרמנים. במהלך הכיבוש נבזזה החנות. החנות שבה לפעול באופן חלקי ב-1944, לאחר חזרת הכוחות הסובייטיים, כמרכז חלוקת מצרכים עבור תלושים. החנות שופצה בשנים 1958–1960, כחלק משיפוצו הכולל של רחוב חרשצ'אטיק והפיכתו לשדרה המרכזית ושוב בראשית שנות ה-80 (במסגרת זו הוחלפו כל מערכות עיצוב הפנים, הותקנו מדרגות נוסעות ועוד).

באמצע שנות ה-90 הוקם תאגיד ציבורי להפעלת החנות. התאגיד הורכב מכ-75% בעלי מניות חברי הקואופרטיבים ו-25% מניות שהוחזקו על ידי ממשלת אוקראינה הצעירה. ב-2010 הוצע חלקה של הממשלה בחברה למכרז. לאחר מספר רכישות, הגיע רוב מכריע של מניות החברה לידי ESTA, חברה בת של תאגיד ההחזקות האוקראיני SCM Holdings, בשליטתו של רינאט אחמטוב.

ב-1 בפברואר 2012 נסגרה החנות למבצע שיפוצים מקיף. החנות נפתחה מחדש ב-4 בדצמבר 2016, כאשר כל חללה הפנימי שונה לחלוטין והיא הפכה מבית כלבו קואופרטיבי-סובייטי לחנות מותגים יוקרתית, כולל אזור מסעדות ובית קפה פופולרי על הגג, המשקיף על העיר.

במיוחד לציון 80 שנה לחנות הכלבו המרכזית, הציג מחלקת המחלקות סרט תיעודי "חנות הכלבו המרכזית 80", בו אנשי תרבות, היסטוריונים, מעצבים ונציגי הצוות המודרני מגלים את סודות עבודתם ומסבירים כיצד הפכה חנות הכלבו המרכזית בקייב לאופן בו אנו מכירים אותה כיום. הרעיון לסרט נולד בפברואר 2019, אז החליט הצוות לשחזר את אחד ממוצרי הראווה שלו באמצע שנות ה -60 לרגל יום השנה לחנות הכלבו. אז התגלו תצלומי ארכיון וזכרונותיהם של עובדים לשעבר.

## ראו גם
* צום (מוסקבה)

## קישורים חיצוניים

* 

* היסטוריית המקום
* היסטוריית החנות המפורסמת מאורכב

## הערות שוליים

קטגוריה:קייב: מבנים
קטגוריה:חנויות כלבו
אלי מרקוס

**אלי מרקוס** (נולד בט' בסיוון תשמ"ז, 6 ביוני 1987) הוא זמר חסידי-אמריקאי, יהודי חסיד חב"ד.

## ביוגרפיה
נולד וגדל בלונג ביץ', קליפורניה. למד בישיבות תומכי תמימים בלוס אנג'לס וניו יורק.

## קריירה מוזיקלית
ב-2015 הוציא את האלבום הראשון שלו, "דוד המלך", על שם חותנו דוד מלכא. את האלבום הלחין המוזיקאי יוסי גרין.

אלבומו השני, "אנרגיה", יצא בשנת 2017 ובו מחרוזת שירי חתונה בעיבוד ישראלי.

באותה שנה, לקראת ימים נוראים, ביצע דואט עם מנדי ג'רופי בשיר "כבקרת". ב-2018 הוציא קליפ בנושא הבטיחות בדרכים.

בשנת 2019 הוציא את אלבומו השלישי, "יָגַעְתִּי". באלבום זה ביצע את השיר "וזכנו לגדל" בלחנו של יענקי קרימן, יחד עם מקהלת "ידידים". חודש לאחר השקת האלבום הוציא מרקוס קליפ לשיר הנושא של האלבום.

ביוני 2022 הוציא את הסינגל "ובעת ההיא" בלחנו של יוסי גרין, יחד עם דודו הזמר אברהם פריד.

במאי 2023 הוציא את אלבומו הרביעי - "דוגמה". מבקר המוזיקה של האתר "כיכר השבת" נתנאל לייפר כתב על האלבום ביקורת מעורבת: 

## חיים אישיים
נשוי לזיסי מלכא, אב לארבעה, מתגורר בברוקלין שבניו יורק. אחיו הם שמואל ובנצי מרקוס מלהקת "היום השמיני", דודו הוא הזמר אברהם פריד ובני דודיו הם הזמרים בני פרידמן ושמחה פרידמן.

## דיסקוגרפיה
### אלבומים
* **דוד המלך** (2015)
* **אנרגיה** (2017)
* **יגעתי** (2019)
* **פרויקט X** של יוחי בריסקמן יחד עם ארי היל, (2020)
* **דוגמה** (2023)
* **שמחת התורה** (2024)

### אלבומים בהם השתתף
***"טראכט גוט"** (2005)
***[[משה לאופר מנגן חב"ד]] - 3** (2014)
***הניגונים** - סדר ניגוני אדמו"רי חב"ד (2017)
***הדוד משה ואנשי מצווה**  19 (2018)
* **אלבום חב"ד** של איתן כץ, 2024

### סינגלים
* מחרוזת מרדכי בן דוד - מחרוזת קאברים לשיריו של מרדכי בן דוד, 2018
* גשם, 2020
* מחרוזת אנרגיה - עם בני פרידמן, 2020
* מתנות קטנות - עם מקהלת ידידים, לחן וקאבר של רמי קלינשטיין, 2020
* רפאנו ה' ונרפא - עם יוסי גרין, 2020
* מי בן שיח - עם בערל האניג, לחן של אייזיק האניג, 2020
* קול פעמונים - קאבר לשירו של ישי ריבו, 2020
* **ובעת ההיא** (2020), יחד עם דודו אברהם פריד
* חב"ד דאנס - עם בן דודו בני פרידמן, יוסי כהן ומקהלתו, 2021

## עץ משפחתי

## לקריאה נוספת
* מנחם כהן, **הקול הבא**, עיתון כפר חב"ד, גיליון 1781, בחשון תשע"ט

## קישורים חיצוניים
* 

* * 
* 
* מנדי זילברשטרום, הזמר החב"די אלי מרקוס חושף: מהו השיר הפופולרי שלו? • הצצה, אתר col
* 

## הערות שוליים

קטגוריה:אמריקאים ילידי קליפורניה
קטגוריה:קראון הייטס: אישים
קטגוריה:זמרים חסידיים אמריקאים
קטגוריה:זמרים חסידיים
קטגוריה:מוזיקאים וזמרים חסידי חב"ד
קטגוריה:חרדים אמריקאים
קטגוריה:משפחת פרידמן-מרקוס
קטגוריה:אמריקאים שנולדו ב-1987
צ'אנה סטאר S460

ממוזער|310px|"צ'אנה סטאר S460"
**צ'אנה סטאר S460** (באנגלית: **Chana Star S460**) הוא מיניוואן קטן, מתוצרת יצרנית הרכב הסינית (חברה ממשלתית) **[[רכבי צ'אנגן]]** (שם רשמי: **Chang'an Automobile (Group) Co., Ltd**, שם בסינית: **重庆长安汽车股份有限公司**) אשר יוצר בין השנים 2012–2015 בסין.

מטה ומפעל היצרן ממוקם במחוז צ'ונגצ'ינג בדרום-מערב סין.

## "צ'אנה סטאר S460"

* 5 דלתות (דלתות אחוריות - דלתות הזזה).
* מנוע מרכזי.
* סוג הנעה: הנעה אחורית.
* מנוע בנזין.
* מחיר היחידה מדגמי "צ'אנה סטאר S460" נע בין 35,500-47,900 רנמינבי (2012, בסין).

## ראו גם
* מיניוואן
* צ'אנה סטאר 9
* צ'אנה X70A
* צ'אנה CX70
* צ'אנגן CM8
* צ'אנגן CS15
* צ'אנגן CX20
* צ'אנג'ה Q7
* צ'אנגן אלסווין V3
* צ'אנגן Raeton CC
* צ'אנגן CS35
* צ'אנגן CS35 Plus
* צ'אנגן CS85
* צ'אנגן CS95
* צ'אנגן ג'ויס

## קישורים חיצוניים

## הערות שוליים

קטגוריה:דגמי מכוניות שהושקו ב-2012
קטגוריה:מיניוואנים
קטגוריה:כלי רכב המיוצרים בסין
קטגוריה:מכוניות מנוע מרכזי
סטאר S460
2019 במוזיקה

בערך זה מצוינים אירועים שהתרחשו במהלך **[[2019]]** ונוגעים לעולם ה**[[מוזיקה]]**.

## אירועים בולטים

### בעולם
* אריאנה גרנדה הפכה לזמרת הראשונה בהיסטוריה שכבשה את שלושת המקומות הראשונים של מצעד הבילבורד הוט 100.
* השיר Old Town Road בביצוע ליל נאז X הפך לשיר שנמצא במקום הראשון בזמן הארוך ביותר בהיסטוריה של מצעד בילבורד הוט 100, 17 שבועות.

### בישראל
* נערכו שני חצאי גמר וגמר אירוויזיון 2019 בתל אביב.

#### הופעות של אמנים בינלאומיים שהתקיימו בישראל באותה שנה

## להקת שהוקמו
*  אוורגלו - Everglow
*  וט לג - Wet Leg

## להקות שהתפרקו
* יאנג בויז - Young Boiz
* בויזון - Boyzone
* הקרנבריז - The Cranberries
* המחפשים - The Searchers

## נפטרו
*  ישראל יצחקי, זמר (נולד ב-1925)
*  זהר לוי, מוזיקאי ומתופף (נולד ב-1943)
*  יצחק סדאי, מלחין (נולד ב-1935)
*  דני פאר, מעבד מוזיקלי ופסנתרן (נולד ב-1951)
*  ניפסי האסל, ראפר (נולד ב-1985)
*  האל בליין, מתופף (נולד ב-1929)
*  דיק דייל, גיטריסט (נולד ב-1937)
*  אנדרה פרווין, פסנתרן, מנצח ומלחין (נולד ב-1929)
* ג'יימס אינגראם, זמר אמריקאי (נולד ב־1952)
* ג'וס וורלד, ראפר אמריקאי (נולד ב-1998)
*  מישל לגראן, מלחין (נולד ב-1932)
*  מארי פרדריקסון, זמרת שוודית (נולדה ב-1958)

## מצעדי להיטים בעולם

### להיטי השנה במצעד בילבורד

### האלבומים הנמכרים ביותר

## מצעדי להיטים בישראל
### המצעד השנתי של כאן גימל

### המצעד העברי השנתי של גלגלצ ו-וואלה

### המצעד הבינלאומי השנתי של גלגלצ ו-mako

## פרסים מוזיקליים
### טקס גראמי ה-61
* **שיר השנה**: "This Is America" – צ'ילדיש גמבינו
* **אלבום השנה**: Golden Hour – קייסי מאסגרייבס
***פריצת השנה**: דואה ליפה
### האירוויזיון ה-64
* **מקום 1**: דאנקן לורנס – "Arcade" 
* **מקום 2**: מחמוד – "Soldi" 
* **מקום 3**: סרגיי לזרב – "Scream" 
* **מקום 4**: לוקה האני – "She Got Me" 
* **מקום 5**: יון לונדוויק – "Too Late For Love" 

### טקס פרסי הווידאו-קליפים של MTV
* **שיר השנה**:  – ליל נאז X
* **אמנ/ית השנה**: אריאנה גרנדה
***תגלית השנה**: בילי אייליש
***וידאוקליפ השנה**: "You Need to Calm Down" – טיילור סוויפט

### המצעד העברי השנתי של כאן גימל
***זמר השנה**: עומר אדם
***זמרת השנה:** עדן בן זקן
***הרכב השנה**: סטטיק ובן-אל תבורי
***תגלית השנה**: יהונתן מרגי

### המצעד העברי השנתי של גלגלצ
***אנשי השנה**: בניה ברבי, עדן חסון, ישי ריבו
***פריצת השנה:** יהונתן מרגי
***שיר השנה**: "מסע" – אליעד נחום

## בטלוויזיה ובקולנוע
### תוכניות מציאות בנושא מוזיקה
* הכוכב הבא לאירוויזיון 2019 – זוכה: קובי מרימי
* The Voice ישראל – זוכה: עמית שאולי

## ראו גם
*העשור השני של המאה ה-21 במוזיקה הפופולרית

## קישורים חיצוניים

## הערות שוליים

*
מוזיקה
מרכז הכנסים הבין-לאומיים של סטוקהולם

**מרכז הכנסים הבין-לאומיים של סטוקהולם** (בשוודית: **Stockholmsmässan**) הוא מרכז קונגרסים בסטוקהולם. הוא מהווה את אחד ממרכזי הירידים הגדולים ביותר במדינות הנורדיות.

ההחלטה להקמת המבנה עלתה ב-1966, וב-1971 נחנך המקום באופן רשמי על ידי גוסטב השישי אדולף, מלך שוודיה.

המקום אירח את אירוויזיון 1975. תחרויות המלודיפסטיבלן נערכו בו ב-1996 ו-1999.

ב-2006 נבנה מלון סקנדיק טוק המחובר ישירות אל תוך המרכז.

ב-2011 התקיים בו טקס פרסי הטלוויזיה של שוודיה "Kristallen".

המקום מוחזק בבעלות עיריית סטוקהולם.

## קישורים חיצוניים

* 

קטגוריה:סטוקהולם: מבנים
סטוקהולם, בינלאומי
נייט וולטרס

**נייט וולטרס** (באנגלית: **Nate Wolters**; נולד ב-15 במאי 1991) הוא כדורסלן עבר אמריקאי, ששיחק בקבוצת הכוכב האדום בלגרד מהליגה הסרבית המשתתפת גם ביורוליג. בחודש פברואר 2024 הודיע על פרישה ממשחק פעיל.

## ביוגרפיה
וולטרס נולד ב-סט. קלאוד, מינסוטה. למד ושיחק כדורסל באוניברסיטת המדינה של דקוטה הדרומית . הוא סיים ארבע עונות בדרום דקוטה כשיאן האסיסטים של המכללה בכל הזמנים (669 אסיסטים) וכסגן מלך הסלים (2,363), וב-8 בפברואר 2013 קלע את שיא הנקודות בקריירה שלו - 53 נקודות, מה שהיווה שיא מכללה ושיא קונפרנס.

בשנת 2013 נבחר וולטרס במקום ה-38 בדראפט ה-NBA על ידי וושינגטון ויזארדס. באותו ערב הוא עבר בטרייד לפילדלפיה 76' ויום למחרת עבר בטרייד למילווקי באקס. בעונת הרוקי שלו, נהנה וולטרס מכמה פציעות של שחקנים ושיחק 58 משחקים, מהם פתח בחמישייה ב-31, ושסיפק 7.2 נק’, 2.6 ריב’ ו-3.2 אסיסטים למשחק. לקראת תום העונה הוא נפצע וסבל משבר בידו, שגרם לו להחמיץ את המשחקים האחרונים. בעונה לאחר מכן, תחת מאמן חדש, ג'ייסון קיד, הוא זכה לפחות קרדיט ובמהלך העונה הועבר לניו אורלינס פליקנס. אחרי שחתם פעמיים על חוזים ל-10 ימים בשורות הפליקנס, הוחלט שלא להאריך את חוזהו והוא שוחרר מהקבוצה. בהמשך שיחק וולטרס בבשיקטש הטורקית במדיה סיפק 11.6 נקודות ו-5.4 אסיסטים למשחק, ולאחר מכן שיחק בכוכב האדום בלגרד מסרביה.

לקראת עונת 2017/2018 חזר וולטרס ל-NBA כשחתם ביוטה ג'אז, אולם שותף רק בחמישה משחקים ושוחרר מהקבוצה בדצמבר. אחר כך הצטרף לאלאן שאלון. בסוף העונה, לקראת עונת 2018/2019, הצטרף לז'לגיריס קובנה, איתה הגיע לפלייאוף היורוליג. ב-28 משחקים במפעל הוא שיחק בממוצע 22 דקות, בהם רשם 11 נקודות ו-3.8 אסיסטים. בסדרת הגמר בליגה הליטאית גברה ז'לגיריס 0:3 על ריטאס וילנה, כאשר וולטרס קלע בממוצע בסדרה קצת יותר מ-9 נק' ב-17 דקות על הפרקט.

ב-23 ביוני 2019 חתם על חוזה לשנתיים במכבי תל אביב.

ב־5 בדצמבר 2019 נפצע והושבת לחודש וחצי, אך נפצע שוב שלושה משחקים בלבד לאחר חזרתו וסיים את העונה.

ב-31 במאי 2020, לאחר שמכבי תל אביב בחרה שלא להאריך את חוזהו לעונה נוספת, שוחרר וולטרס מן הקבוצה.

ב-25 ביולי 2020 חתם לעונה אחת בקבוצת אוניקס קאזאן מליגת ה-VTB, המשתתפת גם ביורוקאפ.

## קישורים חיצוניים

## הערות שוליים

קטגוריה:אמריקאים ילידי מינסוטה
קטגוריה:כדורסלנים אמריקאים
קטגוריה:כדורסלני מילווקי באקס
קטגוריה:כדורסלני ניו אורלינס פליקנס
קטגוריה:כדורסלני גרנד ראפידס דרייב
קטגוריה:כדורסלני בשיקטש
קטגוריה:כדורסלני הכוכב האדום בלגרד
קטגוריה:כדורסלני יוטה ג'אז
קטגוריה:כדורסלני אלאן שאלון
קטגוריה:כדורסלני ז'לגיריס קובנה
קטגוריה:כדורסלני מכבי תל אביב
קטגוריה:כדורסלני אוניקס קאזאן
קטגוריה:כדורסלני סולט לייק סיטי סטארס
קטגוריה:בוגרי אוניברסיטת המדינה של דקוטה הדרומית
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1991
קו R של הרכבת התחתית של ניו יורק

**קו R** או בשמו המלא **קו מאסף ברודוויי** (באנגלית: **Broadway Local**) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע צהוב ופועלות בו 45 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ברוקלין וקווינס אותם הוא חוצה במסלולו.
## מסלול הקו
הקו אשר הוא אחד הקווים הארוכים ביותר במערכת מתחיל את מסלולו במזרח שכונת ג'מייקה שבקווינס. משם ממשיך הקו במסלול מעט אלכסוני לכיוון מנהטן שבמערב ונכנס אל האי דרך גשר ויליאמסבורג. במנהטן פונה הקו דרומה ונוסע במסלול משותף עם קווים רבים נוספים תוך שהוא עוצר בכל התחנות שבמסלולו. במנהטן תחתית פונה הקו לכיוון מזרח, נכנס לברוקלין וחוצה אותה מצפון לדרום במסלול משותף עם קווים נוספים.

## קישורים חיצוניים

קטגוריה:ניו יורק: קווי רכבת תחתית
מתחילים סיפור

**מתחילים סיפור** הוא ספר מסות מאת הסופר עמוס עוז, בנושאי כתיבה ספרותית. בספר זה עוז בוחן את פתיחותיהן של יצירות מאת סופרים שונים. 

בספר נכללים ניתוחים לפתיחות עשרה סיפורים מאת: תיאודור פונטאנה, ש"י עגנון, ניקולאי גוגול, קפקא, צ'כוב, ס. יזהר, אלזה מורנטה, גבריאל גארסיה מארקס, ריימונד קארבר, ויעקב שבתאי; ועוד שתי שתי מסות קצרות. לטענת עוז, כפי שהוא מציג זאת בהקדמת הספר, פתיחת הסיפור היא מעין "חוזה" שנחתם כביכול בין המספר ובין הקורא.
## תוכן
***אבל מה בעצם היה כאן לפני המפץ הגדול?** - הקדמה.

***התקדמותו הלא מוחשת של הצל** - על פתיחת הרומן "אפי בריסט" מאת תיאודור פונטאנה.
***מי בא?** - על פתיחת הנובלה "בדמי ימיה" מאת ש"י עגנון.
***בארשת של חשיבות כבודה למדי** - על פתיחת הסיפור "האף" מאת גוגול.
***כפיס־עץ בזרם מים** - על פתיחת הסיפור "רופא כפרי" מאת קפקא.
***הפסדי ענק** - על פתיחת הסיפור "כינורו של רוטשילד" מאת צ'כוב.
***החום והיום והרוח** - על פתיחת הנובלה "מקדמות" מאת ס. יזהר.
***אל חיק האם** - על פתיחת הרומן "אלה תולדות" מאת אלזה מורנטה.
***איך יכלה פרה להגיע למרפסת?** - על פתיחת הרומן "סתיו של פאטריך" מאת גבריאל גארסיה מארקס.
***תוציא את זה החוצה לפני שאני אקיא** - על פתיחת הסיפור "אף אחד לא אמר שום דבר" מאת ריימונד קארבר.
***מתנובה עד מונקו** - על פתיחת הסיפור "נמר חברבורות פרטי ומטיל אימה" מאת יעקב שבתאי.

***עונג איטי** - קטע קצר בשבחי הקריאה האיטית.
***הסיבה האמיתית למות סבתי** - קטע אוטוביוגרפי (שהופיע מאוחר יותר ב"סיפור על אהבה וחושך") בשילוב דיון בהבדלים שבין כתיבת היסטוריה לבין כתיבת ספרות.

## ביקורת
גבריאלה אביגור-רותם כתבה בביקורת בעיתון הארץ: "ספרו של הסופר והמורה לספרות עמוס עוז מדבר אל קוראיו בקול אישי חם ואכפתי, וחולק עמהם התבוננויות רגישות בשבע התחלות של סיפורים ובשלוש התחלות של רומנים... ספרו של עוז אינו מכוון אל האקדמיה — אלא אל "הקהל הטבעי" של קוראי הספרים ואפילו אל מי שכמעט אינם קוראים ספרים — אולי בשל מה שעוללו להם, בנעוריהם, חלק מן המורים לספרות... זהו ספר־התענגות לכל אוהב־ספר, ספר פיתוי לכל הרחוק־מספר, וספר־לימוד לכל מי שמנסה — אף על פי כן ולמרות הכל — לחבר ספר".

## לקריאות נוספות
* עמוס עוז, **מתחילים סיפור**, כתר הוצאה לאור, 1996 

## קישורים חיצוניים

* המסה **[https://lib.toldot.cet.ac.il/pages/item.asp?item=22604%20%20%20%20%20%20%20%20%20%20%20%20&source=1054 הסיבה האמיתית למות סבתי]** מתוך הספר, באתר תולדוט.
* , אוניברסיטת תל אביב, 2017.

## הערות שוליים

קטגוריה:ספרי עמוס עוז
קטגוריה:ספרי הוצאת כתר
קטגוריה:ספרי 1996